L 329/12 Den Europæiske Unions Tidende 14.12.2007 KOMMISSIONENS FORORDNING (EF) nr. 1472/2007 af 13. december 2007 om fravigelse for så vidt angår markedsmekanismer for produktionsåret 2007/08 af forordning (EF) nr. 1623/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (), særlig artikel 33, og ud fra følgende betragtninger: (1) Ifølge artikel 27, stk. 3, i forordning (EF) nr. 1493/1999 skal fysiske og juridiske personer eller sammenslutninger af sådanne, der har fremstillet vin, levere samtlige bipro- dukter fra denne vinfremstilling til destillation. (2) — Kommissionens forordning (EF) nr. 1623/2002 ?) inde- holder gennemførelsesbestemmelserne til denne destilla- tionsforpligtelse og i artikel 49 visse muligheder for fravi- gelse heraf, herunder navnlig muligheden for fritage producenter, der producerer mindre end 80 hl om året, fra forpligtelsen til at levere biprodukter til destillation, ved at de trækker disse biprodukter tilbage under kontrol. (3) — Det har vist sig, at der i nogle medlemsstater ikke er tilstrækkelig kapacitet til indsamling af disse biprodukter. For at afhjælpe denne situation bør medlemsstaterne derfor have tilladelse til at fritage andre kategorier af producenter fra forpligtelsen til at destillere biprodukter fra vinfremstilling. (4) — For at denne undtagelse skal kunne gælde for hele produktionsåret, bør denne forordning anvendes fra den 1. august 2007. (5) Foranstaltningerne i denne forordning er i overensstem- melse med udtalelse fra Forvaltningskomitéen for Vin — UDSTEDT FØLGENDE FORORDNING: Artikel 1 Uanset artikel 49, stk. 4, litra a), i forordning (EF) nr. 1623/2000 kan medlemsstaterne for produktionsåret 2007/08 for hele eller en del af deres område fastsætte, at producenter, som på egne anlæg producerer højst 100 hl, fritages fra forplig- telsen til at levere biprodukter til destillation ved at trække disse produkter tilbage under kontrol. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 1. august 2007. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. december 2007. (1) EFT L 179 af 14.7.1999, s. 1. Senest ændret ved forordning (EF) nr. 1234/2007 (EUT L 299 af 16.11.2007, s. 1). (?) EFT L 194 af 31.7.2000, s. 45. Senest ændret ved forordning (EF) nr. 923/2007 (EUT L 201 af 2.8.2007, s. 9). På Kommissionens vegne Mariann FISCHER BOEL Medlem af Kommissionen